Littera de confirmatione elemosinae sex denariorum qualibet hebdomada in puteo Ledonensi. Amedeus, Dei gratia Bisuntinus archiepiscopus, dilectis in Christo filiis Guillermo abbati et fratribus de Balerna, presentibus et futuris, in perpetuum, justis petentium desideriis facilem nos convenit praebere assensum et vota quae a rationis tramite non discordant operae sunt prosequente complenda. Ea propter, ad petitionem dilecti filii nostri Willermi de Besanzon, marescalli comitis Willermi, confirmamus vobis elemosinam quam vobis contulit ad opus luminarii, videlicet unaquaque hebdomada in qua Ledone bullient baerne super unam muntadam muriae quam acquisivit de puteo sex denarios Ledoni persolvendos ad illuminandum altare quod ipse instituit in eadem domo super quod cothidiana cantatur missa pro defunctis ordinis vestri et pro ipso et uxore sua et pro animabus antecessorum suorum. Actum anno ab Incarnatione Domini Mo CCo IIIIo. Si quis vero hanc nostrae confirmationis paginam attemptaverit infringere, indignationem Dei omnipotentis se noverit incursurum et qui retinere praesumpserit praefatam pecuniam a corpore et sanguine Domini nostri Jesu Christi alienus fiat. Datum per manum Lodovici, cancellarii nostri.